גבעת עוז

גִּבְעַת עוֹז הוא קיבוץ מזרם הקיבוץ הארצי השומר הצעיר השוכן בדרום מערב עמק יזרעאל, סמוך לצומת מגידו. הקיבוץ הוקם בשנת 1949 על ידי גרעין בוגרי תנועת השומר הצעיר, רובם ניצולי השואה מהונגריה, כחלק מהתיישבות קיבוצית ישראלית לאחר מלחמת העצמאות. הקיבוץ נקרא כך לציון עוז הלוחמים בקרב משמר העמק, שקרה בסמוך, במהלך מלחמת השחרור . במהלך שנות ה-50 הצטרפו לגרעין המייסד גם חברי השומר הצעיר מברזיל, ואף הצטרפו לקהילה בוגרים ממקורות שונים, כולל גרעיני נח"ל ובוגרי עלית הנוער. בתחילת דרכו הקיבוץ התמודד עם קשיים לוגיסטיים, ובהם מחסור במים, בהיעדר מפעל מים מסודר לניצול המעיינות בסביבה, שגרם להבאת מים במיכלים מעפולה עד חיבור לרשת המים של מקורות בשנת 1953, שפתח אפשרויות פיתוח חקלאיות. בנוסף סבלו התושבים בצריפים הראשונים מקדחת שנגרמה ממלריה, בשל ביצות ממוקשות בסביבתו ומעבר לגבול. האזור בו הוקם הקיבוץ היה קרוב לגבול עם ירדן (לפני 1967) ולכן נשא מעמד סטטוס של יישוב גבול ונהנה מתמיכות בהתאם. אנשי הקיבוץ קשרו קשרים עם ערביי כפרי הסביבה והזמינו אותם לחגיגותיהם. ענפי הייצור המרכזיים בקיבוץ כוללים חקלאות, כמו פלחה, לולים ורפתות, לצד שירותים קהילתיים כמו חדר אוכל, כלבו, מרפאה, בריכת שחיה ומתקני ספורט נוספים. בכניסה לקיבוץ נמצאת עגלת הקפה "גבעתא". היישוב אינו גדול ושטחו עומד על כ-4 קמ"ר. במהלך השנים הקהילה עברה שינוי משמעותי ממבנה קיבוצי שיתופי קלאסי למודל קיבוץ מתחדש, שבו האחריות לפרנסה נתונה יותר למשפחות החברים, בעוד הקיבוץ מוסיף לתמוך ברשת ביטחון קהילתית וחברתית. גלריית תמונות קישורים חיצוניים גבעת עוז באתר הרשות לפיתוח הגליל מיכאל יעקובסון, סיבוב בשלושה חדרי אוכל בקיבוצים: גבעת עוז, אשדות יעקב איחוד ותל יוסף, בבלוג "חלון אחורי", 24 בפברואר 2015 אתר הבית של גבעת עוז קהילנט גבעת עוז אתר לרגל 75 שנה לייסוד הקיבוץ. מכיל תמונות, מסמכים ורקע היסטורי רב. גבעת עוז (ישראל), דף שער בספרייה הלאומית הערות שוליים